title: Decizia Consiliului (Afaceri Generale) din 1 decembrie 2009 de stabilire a listei formațiunilor Consiliului, altele decât cele menționate la articolul 16 alineatul (6) al doilea și al treilea paragraf din Tratatul privind Uniunea Europeană

text:
               2.12.2009

               RO

               Jurnalul Oficial al Uniunii Europene

               L 315/46

      DECIZIA CONSILIULUI (AFACERI GENERALE)
   din 1 decembrie 2009
   de stabilire a listei formațiunilor Consiliului, altele decât cele menționate la articolul 16 alineatul (6) al doilea și al treilea paragraf din Tratatul privind Uniunea Europeană
   (2009/878/UE)
   CONSILIUL UNIUNII EUROPENE,
   având în vedere Protocolul privind dispozițiile tranzitorii, în special articolul 4,
   întrucât:

               (1)

               Articolul 4 din Protocolul privind dispozițiile tranzitorii prevede că, până la intrarea în vigoare a Deciziei Consiliului European menționate la articolul 16 alineatul (6) primul paragraf din Tratatul privind Uniunea Europeană referitor la lista formațiunilor Consiliului, lista acestor formațiuni, altele decât cea Afaceri Generale și cea Afaceri Externe, ar trebui stabilită de Consiliul Afaceri Generale, hotărând cu majoritate simplă.

               (2)

               Lista formațiunilor Consiliului a fost stabilită de Consiliu (Afaceri Generale) la 22 iulie 2002, ca parte a anexei I la Regulamentul de procedură al Consiliului și ca urmare a listei convenite în cadrul reuniunii Consiliului European de la Sevilia din 21-22 iulie 2002.

               (3)

               Pentru a se conforma dispozițiilor tratatelor, este oportun să se adapteze această listă, care urmează să fie introdusă în Regulamentul de procedură al Consiliului,

         ADOPTĂ PREZENTA DECIZIE:
   Articolul 1
   Lista formațiunilor Consiliului menționată la articolul 4 din Protocolul privind dispozițiile tranzitorii este prevăzută în anexă.
   Articolul 2
   Prezenta decizie intră în vigoare la data adoptării.
   Aceasta se publică în Jurnalul Oficial al Uniunii Europene.

      Adoptată la Bruxelles, 1 decembrie 2009.

            Pentru Consiliu

            Președintele

         C. BILDT

      ANEXĂ

         LISTA FORMAȚIUNILOR CONSILIULUI

                  1.

                  Afaceri Generale (1);

                  2.

                  Afaceri Externe (2);

                  3.

                  Afaceri Economice și Financiare (3);

                  4.

                  Justiție și Afaceri Interne (4);

                  5.

                  Ocuparea Forței de Muncă, Politică Socială, Sănătate și Consumatori;

                  6.

                  Competitivitate (piață internă, industrie și cercetare) (5);

                  7.

                  Transport, Telecomunicații și Energie;

                  8.

                  Agricultură și Pescuit;

                  9.

                  Mediu;

                  10.

                  Educație, Tineret și Cultură (6).

         (1)  Această formațiune este instituită prin articolul 16 alineatul (6) al doilea paragraf din Tratatul privind Uniunea Europeană.

         (2)  Această formațiune este instituită prin articolul 16 alineatul (6) al treilea paragraf din Tratatul privind Uniunea Europeană.

         (3)  Inclusiv bugetul.

         (4)  Inclusiv protecția civilă.

         (5)  Inclusiv turismul.

         (6)  Inclusiv domeniul audiovizualului.


title: 2009/58/CE: Decizia Băncii Centrale Europene din 15 decembrie 2008 de stabilire a măsurilor necesare pentru vărsarea capitalului Băncii Centrale Europene de către băncile centrale naționale neparticipante (BCE/2008/28)

text:
               24.1.2009

               RO

               Jurnalul Oficial al Uniunii Europene

               L 21/81

      DECIZIA BĂNCII CENTRALE EUROPENE

   din 15 decembrie 2008
   de stabilire a măsurilor necesare pentru vărsarea capitalului Băncii Centrale Europene de către băncile centrale naționale neparticipante
   (BCE/2008/28)
   (2009/58/CE)
   CONSILIUL GENERAL AL BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 48,
   întrucât:

               (1)

               Decizia BCE/2006/26 din 18 decembrie 2006 de stabilire a măsurilor necesare pentru vărsarea capitalului Băncii Centrale Europene de către băncile centrale naționale neparticipante (1) a stabilit cota procentuală din subscrierile la capitalul Băncii Centrale Europene (BCE) pe care băncile centrale naționale (BCN) ale statelor membre care nu au adoptat euro la 1 ianuarie 2007 aveau obligația să o verse la 1 ianuarie 2007 cu titlu de contribuție la costurile operaționale ale BCE.

               (2)

               Decizia BCE/2008/23 din 12 decembrie 2008 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (2) dispune ajustarea grilei de repartiție pentru subscrierea la capitalul BCE (denumită în continuare „grila de repartiție pentru capital”) în conformitate cu articolul 29.3 din Statutul SEBC și stabilește cu aplicare de la 1 ianuarie 2009 noile ponderi atribuite fiecărei BCN în grila de repartiție pentru capital ajustată (denumite în continuare „ponderi în grila de repartiție pentru capital”).

               (3)

               Capitalul subscris al BCE este 5 760 652 402,58 EUR.

               (4)

               Grila de repartiție pentru capital ajustată impune adoptarea unei noi decizii BCE de abrogare, de la 1 ianuarie 2009, a Deciziei BCE/2006/26 și de stabilire a cotei procentuale din capitalul subscris al BCE pe care BCN ale statelor membre care nu adoptă euro la 1 ianuarie 2009 (denumite în continuare „BCN neparticipante”) au obligația să o verse de la 1 ianuarie 2009,

         DECIDE:
   Articolul 1
   Valoarea și forma capitalului vărsat
   Fiecare BCN neparticipantă varsă 7 % din cota sa din capitalul subscris al BCE cu aplicare de la 1 ianuarie 2009. Ținând cont de ponderile în grila de repartiție pentru capital expuse la articolul 2 din Decizia BCE/2008/23, fiecare BCN neparticipantă varsă cu aplicare de la 1 ianuarie 2009 suma indicată în dreptul numelui său în următorul tabel:

               BCN neparticipantă

               (EUR)

               Българска народна банка (Banca Națională a Bulgariei)

               3 502 591,87

               Česká národní banka

               5 835 771,31

               Danmarks Nationalbank

               5 982 149,49

               Eesti Pank

               721 809,75

               Latvijas Banka

               1 144 007,96

               Lietuvos bankas

               1 716 213,56

               Magyar Nemzeti Bank

               5 587 371,98

               Narodowy Bank Polski

               19 740 488,44

               Banca Națională a României

               9 937 989,49

               Sveriges Riksbank

               9 106 093,68

               Bank of England

               58 539 980,14

         Articolul 2
   Ajustarea capitalului vărsat
   (1)   Având în vedere că fiecare BCN neparticipantă a vărsat deja 7 % din cota sa din capitalul subscris al BCE aplicabil până la 31 decembrie 2008 în temeiul Deciziei BCE/2006/26, fiecare dintre acestea trebuie fie să transfere o sumă suplimentară către BCE, fie să primească înapoi o sumă din partea BCE, după caz, astfel încât să se ajungă la sumele indicate în tabelul de la articolul 1.
   (2)   Toate transferurile întemeiate pe prezentul articol se efectuează în conformitate cu Decizia BCE/2008/25 din 12 decembrie 2008 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat (3).
   Articolul 3
   Dispoziții finale
   (1)   Prezenta decizie intră în vigoare la 1 ianuarie 2009.
   (2)   Decizia BCE/2006/26 se abrogă de la 1 ianuarie 2009.
   (3)   Trimiterile la Decizia BCE/2006/26 se interpretează ca fiind trimiteri la prezenta decizie.

      Adoptată la Frankfurt pe Main, 15 decembrie 2008.

            Președintele BCE

         Jean-Claude TRICHET

      (1)  JO L 24, 31.1.2007, p. 15.

      (2)  A se vedea pagina 66 din prezentul Jurnal Oficial.

      (3)  A se vedea pagina 71 din prezentul Jurnal Oficial.


title: Decizia Parlamentului European din 5 mai 2010 referitoare la descărcarea de gestiune pentru execuția bugetului Centrului de Traduceri pentru Organismele Uniunii Europene aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/119

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului Centrului de Traduceri pentru Organismele Uniunii Europene aferent exercițiului financiar 2008
   (2010/508/UE)
   PARLAMENTUL EUROPEAN,
   având în vedere conturile anuale ale Centrului de Traduceri pentru Organismele Uniunii Europene pentru exercițiul financiar 2008,
   având în vedere Raportul Curții de Conturi privind conturile anuale ale Centrului de Traduceri pentru Organismele Uniunii Europene pentru exercițiul financiar 2008, însoțit de răspunsurile Centrului (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene (3), în special articolul 14,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0071/2010),

               1.

               acordă directorului Centrului de Traduceri pentru Organismele Uniunii Europene descărcarea de gestiune pentru execuția bugetului Centrului aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului de Traduceri pentru Organismele Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 107.

      (2)  JO L 248, 16.9.2002, p. 1.

      (3)  JO L 314, 7.12.1994, p. 1.

      (4)  JO L 357, 31.12.2002, p. 72.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/120

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului Centrului de Traduceri pentru Organismele Uniunii Europene aferent exercițiului financiar 2008
   PARLAMENTUL EUROPEAN,
   având în vedere conturile anuale ale Centrului de Traduceri pentru Organismele Uniunii Europene pentru exercițiul financiar 2008,
   având în vedere Raportul Curții de Conturi privind conturile anuale ale Centrului de Traduceri pentru Organismele Uniunii Europene pentru exercițiul financiar 2008, însoțit de răspunsurile Centrului (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene (3), în special articolul 14,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0071/2010),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2008 și cu privire la legalitatea și regularitatea operațiunilor subiacente;

               B.

               întrucât, la 23 aprilie 2009, Parlamentul a acordat descărcarea de gestiune directorului Centrului de Traduceri pentru Organismele Uniunii Europene pentru execuția bugetului agenției aferent exercițiului financiar 2007 (5), iar în rezoluția sa care însoțea decizia de descărcare de gestiune, Parlamentul:

                           —

                           a luat act de observația formulată de Curte în raportul său pentru 2006 conform căreia excedentul bugetar acumulat s-a ridicat la 16 900 000 EUR în 2006, iar Centrul ar fi trebuit să ramburseze clienților săi 9 300 000 EUR în 2007; a împărtășit opinia Curții conform căreia această acumulare de excedent a evidențiat faptul că metoda utilizată de Centru pentru stabilirea prețului traducerilor nu a fost suficient de precisă;

                           —

                           a solicitat Comisiei și Centrului să găsească rapid o soluție la diferendul legat de contribuția la regimul de pensii pentru personal,

      Performanțe

               1.

               felicită Centrul pentru dezvoltarea unui instrument IT eficient, FLOSYSWEB, care este utilizat de clienți pentru trimiterea traducerilor, aceștia având posibilitatea de a alege între mai multe tipuri de format și de a primi traducerile prin intermediul aceluiași sistem;

      Excedent bugetar contrar regulamentului de instituire

               2.

               ia act de faptul că, de mai mulți ani, Centrul prezintă un excedent bugetar acumulat contrar Regulamentului (CE) nr. 2965/94, excedent care se ridica la 26 700 000 EUR în 2008 (în 2006: 16 900 000 EUR; în 2005: 10 500 000 EUR; în 2004: 3 500 000 EUR); constată că acest surplus este cauzat în principal de lipsa de precizie a estimărilor legate de cererile de traduceri transmise de clienții săi; solicită Centrului să ia măsuri mai eficace pentru a găsi o soluție la această creștere constantă a excedentului său;

               3.

               constată că Centrul a rambursat clienților săi 11 450 000 EUR în 2009; subliniază, de asemenea, că Centrul rambursase deja clienților săi 9 300 000 EUR în 2007;

               4.

               ia act de faptul că în 2008 Centrul a înregistrat venituri din dobânzi în valoare de 1 580 984,34 EUR; deduce din situațiile anuale și din valoarea dobânzilor că Centrul dispune în mod constant de un nivel extrem de ridicat de lichidități; ia act de faptul că la 31 decembrie 2008 lichiditățile Centrului se ridicau la 48 405 006,88 EUR; îndeamnă Comisia să examineze care sunt posibilitățile de a pune pe deplin în aplicare o gestiune a numerarului axată pe necesități în conformitate cu articolul 15 alineatul (5) din Regulamentul (CE, Euratom) nr. 2343/2002, precum și modificările conceptuale necesare pentru menținerea durabilă a lichidităților Centrului la un nivel cât mai redus posibil; solicită Centrului să ofere în viitor servicii clienților săi astfel încât să își acopere cheltuielile;

      Contribuții la regimul de pensii pentru personal

               5.

               consideră foarte regretabil faptul că nu a fost încă găsită o soluție la conflictul dintre Centru și Comisie cu privire la contribuția angajatorului la regimul de pensii pentru personal, deși în rezoluțiile de descărcare de gestiune se atrage atenția de mai mulți ani asupra acestei probleme;

               6.

               constată cu îngrijorare că acest conflict în curs de desfășurare cu Comisia costă Centrul mai multe milioane de euro; constată, în special, că Centrul a creat în 2008 o rezervă de 15 300 000 EUR pentru a face față consecințelor acestui conflict; solicită, prin urmare, Centrului să informeze autoritatea care acordă descărcarea de gestiune cu privire la derularea negocierilor și costurile de personal (în funcție de timp și de cheltuieli) pe care acest conflict le-a generat;

      Audit intern

               7.

               ia act de faptul că Centrul a înființat o funcție de audit intern în 2006 și că acest post este ocupat din februarie 2008;

               8.

               recunoaște faptul că majoritatea recomandărilor Serviciului de Audit Intern (IAS) au fost puse în aplicare; consideră că este deosebit de important ca Centrul să implementeze pe deplin o politică privind posturile sensibile și mobilitatea personalului;

      Resurse umane

               9.

               constată că, în decembrie 2008, doar 81 % dintre posturile prevăzute erau ocupate de funcționari și agenți temporari; ia act de faptul că Centrul a justificat această deficiență prin lipsa spațiilor de birouri, care nu a permis recrutarea în conformitate cu schema de personal; consideră, cu toate acestea, că Centrul trebuie să își planifice procedurile de recrutare în mod mai realist și mai eficace, astfel încât să respecte termenele și toate cerințele legate de creșterea efectivelor de personal ale Centrului;

               10.

               încurajează Centrul să elaboreze planuri de formare cuprinzătoare, care au la bază abilitățile și capacitățile necesare pentru menținerea unui nivel ridicat de competență a personalului; în plus, acordă sprijin Centrului pentru măsurile luate în vederea monitorizării eficiente a calității cursurilor sale de formare;

               11.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 5 mai 2010 (6) referitoare la performanțele, gestiunea financiară și controlul agențiilor.

      (1)  JO C 304, 15.12.2009, p. 107.

      (2)  JO L 248, 16.9.2002, p. 1.

      (3)  JO L 314, 7.12.1994, p. 1.

      (4)  JO L 357, 31.12.2002, p. 72.

      (5)  JO L 255, 26.9.2009, p. 145.

      (6)  Texte adoptate, P7_TA(2010)0139 (a se vedea pagina 241 din prezentul Jurnal Oficial).


title: 2008/513/CE: Decizia Parlamentului European din 24 aprilie 2007 privind descărcarea de gestiune pentru execuția bugetului Observatorului European pentru Droguri și Toxicomanie aferent exercițiului financiar 2005

text:
               15.7.2008

               RO

               Jurnalul Oficial al Uniunii Europene

               L 187/99

         DECIZIA PARLAMENTULUI EUROPEAN
   din 24 aprilie 2007
   privind descărcarea de gestiune pentru execuţia bugetului Observatorului European pentru Droguri şi Toxicomanie aferent exerciţiului financiar 2005
   (2008/513/CE)
   PARLAMENTUL EUROPEAN,
   având în vedere conturile anuale finale ale Observatorului European pentru Droguri şi Toxicomanie privind exerciţiul financiar 2005 (1),
   având în vedere raportul Curţii de Conturi privind conturile anuale finale ale Observatorului European pentru Droguri şi Toxicomanie pentru exerciţiul financiar 2005, precum şi răspunsurile observatorului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CEE) nr. 302/93 al Consiliului din 8 februarie 1993 privind crearea Observatorului European pentru Droguri şi Toxicomanie (4), în special articolul 11a,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru libertăţi civile, justiţie şi afaceri interne (A6-0100/2007),

               1.

               acordă directorului Observatorului European pentru Droguri şi Toxicomanie descărcarea de gestiune pentru execuţia bugetului observatorului aferent exerciţiului financiar 2005;

               2.

               îşi prezintă observaţiile în cadrul rezoluţiei de mai jos;

               3.

               încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului Observatorului European pentru Droguri şi Toxicomanie, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 43.

      (2)  JO C 312, 19.12.2006, p. 86.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 36, 12.2.1993, p. 1, Regulament modificat ultima dată prin Regulamentul (CE) nr. 1651/2003 (JO L 245, 29.9.2003, p. 30).

      (5)  JO L 357, 31.12.2002, p. 72.
    ---documentbreak---

               15.7.2008

               RO

               Jurnalul Oficial al Uniunii Europene

               L 187/100

         REZOLUŢIA PARLAMENTULUI EUROPEAN
   din 24 aprilie 2007
   conţinând observaţiile care fac parte integrantă din decizia privind descărcarea de gestiune pentru execuţia bugetului Observatorului European pentru Droguri şi Toxicomanie aferent exerciţiului financiar 2005
   PARLAMENTUL EUROPEAN,
   având în vedere conturile anuale finale ale Observatorului European pentru Droguri şi Toxicomanie privind exerciţiul financiar 2005 (1),
   având în vedere raportul Curţii de Conturi privind conturile anuale finale ale Observatorului European pentru Droguri şi Toxicomanie pentru exerciţiul financiar 2005, precum şi răspunsurile observatorului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CEE) nr. 302/93 al Consiliului din 8 februarie 1993 privind crearea Observatorului European pentru Droguri şi Toxicomanie (4), în special articolul 11a,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru libertăţi civile, justiţie şi afaceri interne (A6-0100/2007),

               A.

               întrucât Curtea de Conturi a declarat că a obţinut asigurări rezonabile cu privire la fiabilitatea conturilor anuale pentru exerciţiul financiar care s-a încheiat la 31 decembrie 2005 şi cu privire la legalitatea şi regularitatea tranzacţiilor subiacente, în ansamblul lor,

               B.

               întrucât la 27 aprilie 2006 Parlamentul a acordat directorului descărcarea de gestiune pentru execuţia bugetului observatorului aferent exerciţiului financiar 2004 (6), iar în rezoluţia care însoţea decizia Parlamentului de descărcare de gestiune, inter alia:

                           —

                           îşi exprima regretul pentru nivelul ridicat al transferurilor efectuate; îndemna observatorul să respecte mai strict bugetul elaborat iniţial de autoritatea bugetară;

         Aspecte generale privind majoritatea agenţiilor UE care necesită descărcarea individuală de gestiune

               1.

               consideră că numărul din ce în ce mai ridicat de agenţii comunitare şi activităţile unora dintre ele nu par să se integreze într-un cadru politic global, că misiunile unor agenţii nu reflectă întotdeauna nevoile reale ale Uniunii, şi nici aşteptările cetăţenilor, şi constată că, în general, agenţiile nu au întotdeauna o imagine bună, şi nici o bună reputaţie;

               2.

               invită, prin urmare, Comisia să definească un cadru politic global privind instituirea de noi agenţii comunitare şi să prezinte un studiu asupra raportului costuri-beneficii înainte de a institui o nouă agenţie, asigurându-se că se evită suprapunerea activităţilor între agenţii sau cu misiunile altor organizaţii europene;

               3.

               solicită Curţii de Conturi să îşi dea avizul cu privire la studiul asupra raportului costuri-beneficii înainte ca Parlamentul să adopte o decizie;

               4.

               invită Comisia să prezinte, la fiecare cinci ani, un studiu privind valoarea adăugată a fiecărei agenţii existente; invită toate instituţiile relevante ca, în cazul unei evaluări negative a valorii adăugate a unei agenţii, să ia măsurile care se impun, reformulând mandatul agenţiei respective sau închizând-o;

               5.

               având în vedere numărul din ce în ce mai ridicat de agenţii de reglementare, regretă că negocierile privind proiectul de acord instituţional pentru încadrarea acestor agenţii nu s-au încheiat încă şi invită serviciile competente ale Comisiei să ia, împreună cu Curtea de Conturi, toate măsurile pentru ca acest acord să se realizeze rapid;

               6.

               constată că responsabilitatea bugetară a Comisiei presupune legături mai strânse între agenţii şi Comisie; solicită Comisiei şi Consiliului să ia toate măsurile pentru a acorda Comisiei, până la 31 decembrie 2007, o minoritate de blocaj în cadrul organismelor de control ale agenţiilor de reglementare şi să prevadă această minoritate de blocaj chiar de la început în cazul instituirii de noi agenţii;

               7.

               invită Curtea de Conturi să creeze un nou capitol în raportul său anual, consacrat tuturor agenţiilor cărora urmează să li se acorde descărcarea de gestiune în cadrul conturilor Comisiei, pentru a oferi o imagine mai clară a modului în care agenţiile utilizează fondurile UE;

               8.

               reaminteşte principiul conform căruia toate agenţiile comunitare, subvenţionate sau nu, primesc descărcarea de gestiune din partea Parlamentului, chiar şi în cazul în care, în temeiul actului lor constitutiv, intervine o autoritate de descărcare;

               9.

               invită Curtea de Conturi să realizeze audituri de performanţă pentru toate agenţiile şi să prezinte rapoarte în acest sens comisiilor relevante din Parlament, inclusiv Comisiei pentru control bugetar;

               10.

               constată că numărul de agenţii este în continuă creştere şi că, în conformitate cu responsabilitatea politică a Comisiei privind funcţionarea agenţiilor, care depăşeşte simpla asistenţă logistică, este tot mai necesar ca direcţiile generale din cadrul Comisiei care sunt responsabile cu instituirea şi supravegherea agenţiilor să dispună de o abordare comună în ceea ce priveşte agenţiile; consideră că o structură similară cu cea creată de agenţii pentru coordonare între DG implicate ar putea constitui o soluţie pragmatică pentru această abordare comună, la nivelul Comisiei, a tuturor aspectelor legate de agenţii;

               11.

               invită Comisia să amelioreze sprijinul administrativ şi tehnic acordat agenţiilor, ţinând seama de complexitatea crescândă a reglementărilor administrative ale Comunităţii şi de problemele tehnice;

               12.

               constată lipsa unui organism disciplinar în toate agenţiile comunitare şi invită Comisia să ia măsurile necesare pentru instituirea rapidă a unui astfel de mecanism;

               13.

               salută îmbunătăţirile considerabile constatate în coordonarea dintre agenţiile UE, care le permite să soluţioneze probleme recurente şi eficientizează cooperarea cu Comisia şi cu Parlamentul;

               14.

               consideră că instituirea de către mai multe agenţii a unui serviciu comun de asistenţă, care să asigure conformitatea sistemelor informatice de gestiune financiară cu sistemele Comisiei, este o măsură care trebuie dezvoltată şi extinsă;

               15.

               solicită agenţiilor să îmbunătăţească cooperarea dintre ele şi evaluarea comparativă cu actorii din domeniu; îndeamnă Comisia să adopte mijloacele pe care le va considera necesare pentru a ajuta agenţiile să-şi îmbunătăţească imaginea şi să mărească vizibilitatea activităţilor lor;

               16.

               solicită Comisiei să elaboreze o propunere de armonizare a formatului rapoartelor anuale ale agenţiilor şi să dezvolte indicatori de performanţă care să permită o comparaţie între nivelurile lor de eficienţă;

               17.

               invită agenţiile să prezinte, la începutului fiecărui an, indicatori de performanţă pe baza cărora să poată fi evaluate;

               18.

               invită toate agenţiile să utilizeze din ce în ce mai mult obiectivele SMART, ceea ce ar trebui să conducă la o planificare şi o realizare mai realiste a obiectivelor specifice;

               19.

               este de acord cu opinia Curţii de Conturi conform căreia Comisia este, de asemenea, responsabilă pentru gestiunea (financiară) a agenţiilor; îndeamnă, prin urmare, Comisia să supravegheze şi, dacă este cazul, să direcţioneze şi să ajute la gestiunea diferitelor agenţii, în special în ceea ce priveşte aplicarea corespunzătoare a procedurilor de licitaţie, transparenţa procedurilor de recrutare, buna gestiune financiară (subutilizare şi suprabugetare) şi, cel mai important, buna aplicare a normelor privind cadrul de control intern;

               20.

               consideră că programele de activitate ale agenţiilor ar trebui să prezinte contribuţiile acestora în termeni operaţionali şi măsurabili şi că ar trebui să se acorde atenţia cuvenită standardelor de control intern ale Comisiei;

         Aspecte specifice

               21.

               constată că rata de utilizare a creditelor de angajament depăşeşte 90 %, în timp ce rata corespondentă pentru creditele de plată este de doar 85 %; constată, de asemenea, că în materie de cheltuieli administrative există o rată ridicată de reportare, de aproape 40 %; invită observatorul să îşi gestioneze mai bine politica de achiziţii publice, pentru a evita reportarea creditelor, care îngreunează gestionarea;

               22.

               salută faptul că, pentru nevoile sale de gestiune, observatorul a elaborat un buget pe activităţi; invită observatorul să continue această iniţiativă pentru o mai bună monitorizare a performanţelor şi o mai bună evaluare a eficienţei sale, introducând conturi analitice care să permită stabilirea costurilor diverselor activităţi ale observatorului;

               23.

               invită observatorul să includă sistemele de inventariere a mijloacelor fixe în conturile generale deoarece, în absenţa unui sistem fiabil de etichetare, nu se poate asigura trasabilitatea activelor inventariate;

               24.

               constată deficienţe în procedurile de recrutare; invită observatorul să aplice corect procedurile de recrutare;

               25.

               observă că la sfârşitul anului 2004, un membru al personalului a fost trimis într-o misiune pe termen lung (doi ani) la Bruxelles; invită observatorul să explice clar această procedură; solicită Observatorului European pentru Droguri şi Toxicomanie şi Comisiei să investigheze cazul şi să ia măsuri pentru a evita reproducerea unui astfel de caz, pe viitor;

               26.

               observă că au fost descoperite o serie de anomalii în cursul verificărilor asupra procedurilor de achiziţii publice şi de contractare; invită observatorul să aplice integral procedurile de achiziţii publice şi de contractare pentru a evita repetarea situaţiei din 2005.

      (1)  JO C 266, 31.10.2006, p. 43.

      (2)  JO C 312, 19.12.2006, p. 86.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 36, 12.2.1993, p. 1. Regulament modificat ultima dată prin Regulamentul (CE) nr. 1651/2003 (JO L 245, 29.9.2003, p. 30).

      (5)  JO L 357, 31.12.2002, p. 72.

      (6)  JO L 340, 6.12.2006, p. 85.


               12.2.2016

               RO

               Jurnalul Oficial al Uniunii Europene

               C 55/135

         P7_TA(2013)0207
   Amendamente orale și alte modificări orale (interpretarea articolului 156 alineatul (6) din Regulamentul de procedură)
   Decizia Parlamentului European din 21 mai 2013 privind amendamentele orale și alte modificări orale (interpretarea articolului 156 alineatul (6) din Regulamentul de procedură)
   (2016/C 055/26)

      Parlamentul European,

               —

               având în vedere scrisoarea din 24 aprilie 2013 a președintelui Comisiei pentru afaceri constituționale,

               —

               având în vedere articolul 211 din Regulamentul său de procedură,

               1.

               decide să introducă următoarea interpretare la articolul 156 alineatul (6) din Regulamentul său de procedură:
               „La propunerea președintelui, un amendament oral sau orice altă modificare orală este asimilat(ă) unui amendament nedistribuit în toate limbile oficiale. În cazul în care Președintele le consideră admisibile în baza articolului 157 alineatul (3) și cu excepția cazului în care există o opoziție exprimată în baza articolului 156 alineatului (6), acestea sunt supuse la vot respectând ordinea de votare stabilită.
               În comisie, numărul de voturi necesar pentru a se opune supunerii la vot a unui astfel de amendament sau a unei astfel de modificări este stabilit în baza articolului 196 proporțional cu numărul prevalent pentru ședința plenară, rotunjit, după caz, prin adaos.”

               2.

               încredințează Președintelui sarcina de a transmite prezenta decizie, spre informare, Consiliului și Comisiei.


title: Decizia Comisiei din 6 august 2004 privind crearea grupului consultativ pentru lanțul alimentar, sănătatea animală și sănătatea plantelor

text:
Anunţ juridic important

|

32004D0613

Official Journal L 275 , 25/08/2004 P. 0017 - 0019 Official Journal L 267 , 12/10/2005 P. 0089 - 0091

		20040806Decizia Comisieidin 6 august 2004privind crearea grupului consultativ pentru lanțul alimentar, sănătatea animală și sănătatea plantelor(2004/613/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) În Cartea albă privind guvernarea europeană, adoptată la 25 iulie 2001 [1], Comisia s-a angajat în sensul deschiderii procesului de elaborare a politicilor în Uniunea Europeană, astfel încât tot mai multe persoane și organizații să fie implicate în definirea și punerea în aplicare a politicilor.(2) La 11 decembrie 2002, Comisia a adoptat o comunicare cu privire la "Principiile generale și standardele minime pentru consultarea părților interesate de către Comisie" [2], pentru a asigura o abordare consecventă a consultărilor de către toate departamentele Comisiei și a asigura o mai mare transparență procesului de consultare.(3) Comisia trebuie să se consulte și să informeze consumatorii și cercurile socio-profesionale preocupate de aspecte referitoare la etichetarea și prezentarea alimentelor și a hranei pentru animale, siguranța alimentelor și a hranei pentru animale, nutriția umană în contextul legislației privind alimentele, sănătatea animală și bunăstarea animalelor, precum și sănătatea plantelor.(4) Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și cerințelor generale ale legislației în domeniul produselor alimentare, de înființare a Autorității Europene pentru Siguranța Alimentară și de stabilire a procedurilor în domeniul siguranței alimentelor [3] prevede consultări publice deschise și transparente, direct sau prin organisme reprezentative, în cursul pregătirii, evaluării și revizuirii legislației privind produsele alimentare, cu excepția cazului în care din motive de urgență acest lucru nu este posibil.(5) Cartea albă cu privire la siguranța alimentară adoptată de Comisie la 12 ianuarie 2000 [4] prevede costituirea unui grup consultativ pentru siguranța alimentară prin reorganizarea comitetelor consultative existente (Acțiunea 81).(6) Comitetul consultativ pentru alimente a fost instituit prin Decizia 80/1073/CEE a Comisiei [5].(7) Alte comitete consultative pentru probleme reglementate de politica agricolă comună au fost instituite prin Decizia 98/235/CEE a Comisiei [6].(8) Experiența acumulată indică necesitatea regrupării și reorganizării diferitelor comitete consultative pentru probleme privind lanțul alimentar, sănătatea animală și sănătatea plantelor, precum și a îmbunătățirii funcționării acestora.(9) Este esențial să se instituie sisteme permanente de consultare a cetățenilor la nivel european pe parcursul pregătirii, evaluării și revizuirii legislației comunitare privind alimentele.(10) Ținând seama de necesitatea unei abordări integrate a lanțului alimentar, a sănătății animale și a sănătății plantelor în vederea protecției consumatorilor, este important ca toate aspectele legislației privind alimentele să fie cuprinse în sistemele de consultări, inclusiv aspectele legate de etichetarea și prezentarea alimentelor și a hranei pentru animale, siguranța alimentelor și a hranei pentru animale, nutriția umană în contextul legislației privind alimentele, sănătatea animală, inclusiv măsurile referitoare la bunăstarea animalelor și diferitele aspecte ale sănătății plantelor, cum ar fi protecția plantelor, produsele fitosanitare și reziduurile acestora, precum și condițiile pentru comercializarea semințelor și materialului reproductiv, inclusiv biodiversitatea, precum și aspectele legate de proprietatea industrială.(11) Ținând seama de domeniul amplu al consultărilor în cauză și în consecință numărul mare de părți interesate, un sistem permanent eficace de consultări va include consultarea cetățenilor prin organismele care reprezintă interese legate de lanțul alimentar, sănătatea animală și sănătatea plantelor la nivel european, deși consultarea directă a cetățenilor trebuie să fie posibilă în continuare.(12) Mediile socioeconomice implicate, inclusiv asociațiile consumatorilor din statele membre, au creat organizații la nivelul Uniunii Europene menite să reprezinte interese legate de lanțul alimentar, sănătatea animală și sănătatea plantelor la nivel european.(13) Calitatea sistemelor de consultări depinde de un dialog direct între Comisie și organismele europene reprezentative, în cadrul unor întâlniri structurate în contextul unui grup consultativ, mai ales cu privire la programul de lucru al Comisiei în domeniul aspectelor alimentare.(14) Din rațiuni practice cu privire la organizarea întâlnirilor, componența grupului consultativ nu ar trebui să fie foarte largă; cu toate acestea, ar trebui asigurată reprezentarea adecvată a intereselor privind lanțul alimentar, sănătatea animală și sănătatea plantelor. Deoarece grupul va fi consultat în special cu privire la programul de lucru al Comisiei, în practică va fi esențial ca acesta să cuprindă organismele reprezentative cele mai capabile să protejeze, la nivel european, interesele generale privitoare la lanțul alimentar, sănătatea animală și sănătatea plantelor.(15) Pentru a se asigura eficiența și transparența activității grupului, procedurile sale de funcționare ar trebui să includă posibilitatea de a se organiza întâlniri ale grupului de lucru deschise și altor părți sau organisme interesate, după caz.(16) Din rațiuni de claritate, Decizia 80/1073/CEE ar trebui abrogată,DECIDE:Articolul 1Se înființează, pe lângă Comisie, grupul consultativ pentru lanțul alimentar, sănătatea animală și sănătatea plantelor, denumit în continuare "grupul".Articolul 2Atribuții(1) Comisia se consultă cu grupul cu privire la programul său de lucru în următoarele domenii:- siguranța alimentelor și a hranei pentru animale;- etichetarea și prezentarea alimentelor și a hranei pentru animale;- nutriția umană în contextul legislației privind alimentele;- sănătatea animală și bunăstarea animalelor;- aspecte referitoare la protecția plantelor, produsele fitosanitare și reziduurile acestora, precum și condițiile pentru comercializarea semințelor și materialului reproductiv, inclusiv biodiversitatea și probleme legate de proprietatea industrială.(2) De asemenea, Comisia poate să consulte grupul asupra oricăror măsuri pe care Comisia trebuie să le ia sau pe care le propune în aceste domenii.Articolul 3Componența grupului(1) Grupul se compune din cel mult 45 de reprezentanți ai organismelor europene reprezentative. Aceste organisme trebuie să aibă ca obiectiv protecția intereselor în domeniile menționate la articolul 2 alineatul (1) și trebuie să îndeplinească următoarele criterii: caracterul general al intereselor apărate, reprezentare care să cuprindă toate statele membre sau majoritatea acestora și existența permanentă la nivel comunitar cu acces direct la cunoștințele tehnice ale membrilor, care să permită reacții rapide și coordonate.(2) În termen de o lună de la data adoptării prezentei decizii, Comisia invită organismele care doresc să facă parte din grup să-și exprime interesul în termen de o lună și să-și motiveze interesul și modul în care îndeplinesc criteriile de mai sus.(3) Comisia selectează organismele care îndeplinesc cel mai bine criteriile de mai sus și întocmește o listă a acestora, care urmează a se publica în Jurnalul Oficial al Uniunii Europene.(4) Fiecare organism selectat asigură coordonarea activităților de consultare și informare în propriul cadru organizatoric, astfel încât să prezinte opiniile cele mai reprezentative cu privire la interesele pe care le reprezintă.Articolul 4Metode de lucru(1) În principiu, grupul se întrunește de două ori pe an la sediul Comisiei și ori de câte ori Comisia consideră necesară o întrunire.(2) Pot fi create grupuri de lucru pentru a examina probleme specifice pe baza termenilor de referință stabiliți de grup sau ori de câte ori este necesar.(3) Comisia poate invita experți sau observatori, inclusiv organisme reprezentative din state nemembre, după caz, pentru a participa la activitățile grupului sau ale grupurilor de lucru.(4) Grupul și oricare grup de lucru se întrunesc în conformitate cu aranjamentele și calendarul stabilit de Comisie, fiind prezidate de Comisie.(5) Grupul își stabilește regulamentul de procedură pe baza propunerii Comisiei. Departamentele Comisiei asigură serviciile de secretariat pentru întrunirile și activitățile grupului și ale oricărui grup de lucru.(6) Comisia asigură publicitatea pentru activitatea grupului.Articolul 5ConfidențialitateaMembrii grupului, experții ad hoc și orice alte persoane invitate să participe ca observatori la întrunirile grupului sunt obligați să nu dezvăluie informațiile aduse la cunoștința lor prin activitatea grupului sau a grupurilor sale de lucru și clasificate de Comisie ca fiind confidențiale. În astfel de cazuri, Comisia poate decide ca numai membrii grupului să primească astfel de informații și să participe la întruniri.Articolul 6Dispoziție finalăDecizia 80/1073/CEE a Comisiei de înființare a Comitetului consultativ pentru produsele alimentare se abrogă.Articolul 7Intrarea în vigoarePrezenta decizie intră în vigoare la data publicării în Jurnalul Oficial al Uniunii Europene.Adoptată la Bruxelles, 6 august 2004.Pentru ComisieDavid ByrneMembru al Comisiei[1] COM(2001) 428 final.[2] COM(2002) 704 final.[3] JO L 31, 1.2.2002, p. 1, regulament astfel cum a fost modificat prin Regulamentul (CE) nr. 1642/2003 (JO L 245, 29.9.2003, p. 4).[4] COM(1999) 719 final.[5] JO L 318, 26.11.1980, p. 28.[6] JO L 88, 24.3.1998, p. 59.--------------------------------------------------


title: Decizia Consiliului din 22 ianuarie 2001 de instituire a Statului Major al Uniunii Europene

text:
               18/Volumul 01

               RO

               Jurnalul Ofícial al Uniunii Europene

               134

         32001D0080

               L 027/7

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 22 ianuarie 2001
   de instituire a Statului Major al Uniunii Europene
   (2001/80/PESC)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 28 alineatul (1) al acesteia,
   având în vedere Tratatul de instituire a Comunității Europene și, în special, articolul 207 alineatul (2) al acesteia,
   întrucât:

               (1)

               În cadrul consolidării politicii externe și de securitate comună (PESC) și în special a politicii europene comune de securitate și apărare prevăzute la articolul 17 din Tratatul privind Uniunea Europeană, Consiliul European întrunit la Nisa între 7 și 11 decembrie 2000 a ajuns la un acord privind înființarea Statului Major al Uniunii Europene, stabilind misiunea și funcțiile acestuia.

               (2)

               În conformitate cu directivele date de Consiliul European, ar trebui procedat în așa fel încât Statul Major să fie pregătit să își înceapă lucrările,

         DECIDE:
   Articolul 1
   (1)   Pe lângă Secretariatul General al Consiliului vor fi detașați militari din statele membre în vederea constituirii Statului Major al Uniunii Europene (EUMS).
   (2)   Statul Major va fi integrat în Secretariatul General al Consiliului.
   Articolul 2
   Misiunea și funcțiile Statului Major sunt stabilite în anexa V la raportul președinției aprobat de Consiliul European de la Nisa, prevăzută în anexa la prezenta decizie.
   Articolul 3
   Toți membrii Statului Major trebuie să aibă naționalitatea unui stat membru al Uniunii Europene.
   Articolul 4
   (1)   Membrii Statului Major se supun normelor care vor fi stabilite printr-o decizie a Consiliului.
   (2)   Până la intrarea în vigoare a deciziei menționate la alineatul (1), Decizia 2000/178/PESC a Consiliului din 28 februarie privind regimul aplicabil experților naționali în domeniul militar detașați pe lângă Secretariatul General al Consiliului în perioada interimară (1) rămâne în vigoare.
   Articolul 5
   Prezenta decizie produce efecte la data adoptării.
   Aceasta se aplică de la o dată stabilită de secretarul general/Înalt reprezentant după consultarea Comitetului Politic și de Securitate și a Organului Militar Interimar/Comitetului Militar și în principiu înainte de sfârșitul lunii iunie 2001.
   Până la data aplicării prezentei decizii, directorul general al Statului Major (DGEUMS), care își va prelua funcția la 1 martie 2001 (2), va îndeplini funcția de șef al experților militari detașați din statele membre pe lângă Secretariatul Consiliului (3).
   Articolul 6
   Prezenta decizie se publică în Jurnalul Oficial.

      Adoptată la Bruxelles, 22 ianuarie 2001.

            Pentru Consiliu

            Președintele

         A. LINDH

      (1)  JO L 57, 2.3.2000, p. 1.

      (2)  Decizia Consiliului din 22 decembrie 2000.

      (3)  Decizia 2000/145/PESC a Consiliului din 14 februarie 2000 privind detașarea experților naționali în domeniul militar pe lângă Secretariatul General al Consiliului în perioada interimară (JO L 49, 22.2.2000, p. 3).
   ANEXĂ
   ORGANIZAREA STATULUI MAJOR AL UNIUNII EUROPENE (EUMS)
   1.   Introducere
   La Helsinki, statele membre ale Uniunii Europene au decis înființarea, în cadrul Consiliului, de noi organe politice și militare permanente pentru ca Uniunea Europeană să-și poată asuma responsabilitățile pentru toate activitățile de prevenire a conflictelor și misiunile de gestionare a crizelor definite în Tratatul privind Uniunea Europeană, așa-numitele misiuni de tip Petersberg. Astfel cum se prevede în raportul de la Helsinki, EUMS, „în cadrul structurilor Consiliului, își va pune competențele militare în slujba PECSA, în special în ceea ce privește organizarea operațiunilor militare de gestionare a crizelor sub conducerea Uniunii Europene”.
   În acest scop, mandatul Statului Major al Uniunii Europene (EUMS) este definit după cum urmează.
   2.   Misiune
   Statul Major trebuie să asigure „alertarea rapidă, evaluarea situațiilor și planificarea strategică pentru așa-numitele misiuni de tip Petersberg, inclusiv identificarea forțelor europene naționale și multinaționale” și să pună în aplicare politicile și deciziile în conformitate cu directivele Comitetului Militar al Uniunii Europene (EUMC).
   3.   Rol și sarcini

               —

               Statul Major:— este sursa expertizei militare a Uniunii Europene;

               —

               asigură legătura între EUMC, pe de o parte, și resursele militare la dispoziția Uniunii Europene, pe de altă parte, și își pune competențele militare la dispoziția organelor Uniunii Europene în funcție de directivele date de EUMC;

               —

               asigură o capacitate de alertare rapidă; planifică, evaluează și face recomandări în ceea ce privește conceptul de gestionare a crizelor și strategia militară generală și pune în aplicare deciziile și directivele EUMC;

               —

               asistă EUMC în evaluarea situațiilor și aspectelor militare ale planificării strategice (1), pentru ansamblul misiunilor de tip Petersberg, pentru toate cazurile de operațiuni conduse de Uniunea Europeană, indiferent dacă aceasta recurge sau nu la mijloacele și capacitățile Organizației Tratatului Atlanticului de Nord (NATO);

               —

               contribuie la procesul de elaborare, de evaluare și de revizuire a obiectivelor în ceea ce privește capacitățile, ținând seama de necesitatea, pentru statele membre respective, de a asigura coerența cu procesul de stabilire a planurilor de apărare (DPP) ale NATO și cu procesul de planificare și de revizuire (PARP) al Parteneriatului pentru Pace (PfP), în conformitate cu procedurile convenite;

               —

               are responsabilitatea de a monitoriza, de a evalua și de a formula recomandări referitoare la forțele și mijloacele pe care statele membre le pun la dispoziția Uniunii Europene în ceea ce privește instruirea, exercițiile și interoperabilitatea.

         4.   Funcții

               —

               Statul Major: — îndeplinește trei funcții operaționale principale: alertarea rapidă, evaluarea situațiilor și planificarea strategică;

               —

               sub conducerea EUMC, asigură expertiza militară pentru organele Uniunii Europene, în special pentru secretarul general/Înalt reprezentant;

               —

               monitorizează crizele potențiale pe baza capacităților informative naționale și multinaționale corespunzătoare;

               —

               furnizează informații militare Centrului Situațional care îi comunică documentele pe care le elaborează;

               —

               se ocupă de aspectele militare ale planificării strategice preventive pentru misiunile de tip Petersberg;

               —

               identifică și trece în revistă forțele europene naționale și multinaționale pentru operațiunile conduse de Uniunea Europeană, în coordonare cu NATO;

               —

               contribuie la instituirea și pregătirea (inclusiv instruirea și exercițiile) forțelor naționale și multinaționale pe care statele membre le pun la dispoziția Uniunii Europene. Aspectele relațiilor cu NATO sunt precizate în documentele relevante;

               —

               organizează și coordonează procedurile cu cartierele generale naționale și multinaționale, inclusiv cu cartierele generale ale NATO de care poate dispune Uniunea Europeană, asigurând, pe cât posibil, compatibilitatea cu procedurile NATO;

               —

               programează, planifică, conduce și evaluează aspectele militare ale procedurilor de gestionare a crizelor Uniunii Europene, inclusiv validarea procedurilor Uniunii Europene/NATO;

               —

               participă la estimarea financiară a costului operațiunilor și exercițiilor;

               —

               asigură legătura cu cartierele generale naționale și cu cartierele generale multinaționale ale forțelor multinaționale;

               —

               stabilește relații permanente cu NATO în conformitate cu „acordurile permanente Uniunea Europeană/NATO” și relații adecvate cu anumiți corespondenți de la Organizația Națiunilor Unite și de la Organizația pentru Securitate și Cooperare în Europa (OSCE), pe baza unui acord din partea acestor organizații.

         (a)   Funcții suplimentare în situațiile de gestionare a crizelor

               —

               Solicită și prelucrează informații precise primite de la organismele de informații și alte informații relevante care provin din toate sursele disponibile.

               —

               Sprijină EUMC în contribuțiile sale la orientarea inițială a planificării și la directivele de planificare ale Comitetului Politic și de Securitate (CPS).

               —

               Elaborează opțiunile militare strategice, organizate în ordinea priorităților, care vor forma baza avizelor militare ale EUMC către CPS:

                           —

                           prin definirea opțiunilor inițiale generale;

                           —

                           prin apelul, acolo unde este necesar, în vederea planificării, la surse externe, care vor analiza și vor dezvolta aceste opțiuni într-un mod mai detaliat;

                           —

                           prin evaluarea rezultatelor acestei activități mai detaliate și prin solicitarea oricărei activități suplimentare care ar putea fi necesară;

                           —

                           prin prezentarea către EUMC a unei evaluări globale, însoțită, în cazul în care este necesar, de indicarea priorităților și de recomandări.

               —

               Poate, de asemenea, contribui la aspectele nemilitare ale opțiunilor militare.

               —

               Identifică, în coordonare cu echipele naționale de planificare și, în cazul în care este necesar, cu NATO, forțele care ar putea participa la eventuale operațiuni conduse de Uniunea Europeană.

               —

               Îl sprijină pe comandantul operațiunilor în schimburile tehnice cu țările terțe care oferă contribuții militare pentru o operațiune condusă de Uniunea Europeană și în pregătirea conferinței pentru constituirea forțelor.

               —

               Continuă să monitorizeze situațiile de criză.

         (b)   Funcții suplimentare în perioada operațiunilor

               —

               EUMS, acționând sub conducerea EUMC, monitorizează permanent toate aspectele militare ale operațiunilor. Acesta efectuează analize strategice în legătură cu comandantul desemnat al operațiunilor, cu scopul de a ajuta EUMC în rolul său de consiliere pe lângă CPS, responsabil cu conducerea strategică.

               —

               În lumina evoluțiilor politice și operaționale, asigură noi opțiuni pentru EUMC, pe care acesta se va baza pentru a da avize militare CPS.

         5.   Organizare

               —

               funcționează sub conducerea militară a EUMC față de care răspunde.

               —

               EUMS este un serviciu al Secretariatului Consiliului direct atașat secretarului general/Înalt reprezentant; este compus din personal detașat din statele membre, a cărui activitate are un caracter internațional, în cadrul unui statut care va fi stabilit de Consiliu.

               —

               EUMS este condus de un director general (DGEUMS), care este un ofițer general cu trei stele și activează sub conducerea EUMC.

               —

               pentru a se putea achita de ansamblul misiunilor de tip Petersberg, independent de faptul că Uniunea Europeană recurge sau nu la resursele NATO, EUMS este organizat în modul descris în anexa A.

               —

               în situațiile de gestionare a crizelor sau cu ocazia exercițiilor, EUMS poate institui celule de criză, bazându-se pe cunoștințele de specialitate, personalul și infrastructura de care dispune. În cazul în care este necesar, EUMS ar putea, de asemenea, să facă apel la personal extern cu scopul de a asigura o creștere temporară a efectivului de personal, la cererea EUMC adresată statelor membre ale Uniunii Europene.

         6.   Relații cu țările terțe

               —

               Relațiile dintre EUMS și membrii europeni ai NATO care nu aparțin Uniunii Europene și alte țări, candidate la aderarea la Uniunea Europeană, vor fi definite în documentul referitor la relațiile Uniunii Europene cu țările terțe.

      (1)  Definiții preliminare:

               Planificare strategică: activități de planificare care încep încă de la apariția unei crize și se termină atunci când autoritățile politice ale UE aprobă o opțiune strategică militară sau un ansamblu de opțiuni strategice militare. Procesul de planificare strategică cuprinde evaluarea situației militare, definirea unui cadru politico-militar și elaborarea de opțiuni militare strategice.

               Opțiune militară strategică: acțiune militară potențială, concepută pentru a atinge obiectivele politico-militare definite în cadrul politico-militar. O opțiune militară strategică va descrie marile axe ale soluției militare, constrângerile și resursele necesare și va formula recomandări privind alegerea comandantului și a cartierului general al operațiunilor.

         ANEXA A
   ORGANIGRAMA EUMS

   ABREVIERI

               A

               ADMIN

               Secția administrație

               C

               CEUMC

               Președintele Comitetului Militar al Uniunii Europene

               CIO

               Secția „Operațiuni CIMIC (cooperare civilo-militară) și informații”

               CIS

               Divizia „Sisteme de comunicații și de informații”

               CMC SPT

               Sprijin pentru președintele Comitetului Militar al Uniunii Europene

               CON

               Secția „Concepte”

               CRM/COP

               Secția „Gestionarea crizelor/Operațiuni în curs”

               D

               DDG/COS

               Director general adjunct/șef de Stat Major al Statului Major al Uniunii Europene

               DGEUMS

               Director General al Statului Major al Uniunii Europene

               E

               EUMC

               Comitetul Militar al Uniunii Europene

               EUMS

               Statul Major al Uniunii Europene

               EXE

               Secția „Exerciții”

               EX OFFICE

               Cabinet

               F

               FOR

               Secția „Pregătirea forțelor”

               I

               INT

               Divizia „Informații”

               INT POL

               Secția „Politica informației”

               ITS

               Secția „Tehnologia informației și securitate”

               L

               LEGAL

               Consilier juridic

               LOG

               Secția „Logistică”

               LOG/RES

               Divizia „Logistică și resurse”

               O

               OPS/EXE

               Divizia „Operațiuni și exerciții”

               P

               PERS

               Colaboratori personali

               POL

               Secția „Politică”

               POL/PLS

               Divizia „Politică și planificare”

               POL/REQ

               Secția „Politică și necesități”

               PRD

               Secția „Producție”

               R

               REQ

               Secția „Necesități”

               RES/SPT

               Secția „Susținerea resurselor”


title: Decizia Consiliului din 2 noiembrie 2004 de instituire a Tribunalului Funcției Publice al Uniunii Europene

text:
Anunţ juridic important

|

32004D0752

Official Journal L 333 , 09/11/2004 P. 0007 - 0011 Official Journal L 153 , 07/06/2006 P. 0084 - 0088 Official Journal L 296 , 26/10/2006 P. 0008 - 0012

		20041102Decizia Consiliuluidin 2 noiembrie 2004de instituire a Tribunalului Funcției Publice al Uniunii Europene(2004/752/CE, Euratom)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolele 225a și 245 ale acestuia,având în vedere Tratatul de instituire a Comunității Europene a Energiei Atomice și, în special, articolele 140b și 160 ale acestuia,având în vedere propunerea Comisiei,având în vedere avizul Parlamentului European,având în vedere avizul Curții de Justiție,întrucât:(1) Articolul 225a din Tratatul CE și articolul 140b din Tratatul Euratom abilitează Consiliul să constituie camere jurisdicționale cu scopul de a audia și de a decide în primă instanță în anumite categorii de acțiuni, de a stabili normele cu privire la compunerea acestor camere jurisdicționale și întinderea competențelor care li se atribuie.(2) Constituirea unei jurisdicții specifice pentru contenciosul funcției publice, competentă să judece în primă instanță cu privire la aceste litigii, judecate în prezent de Tribunalul de Primă Instanță al Comunităților Europene, ar îmbunătăți funcționarea sistemului jurisdicțional comunitar. Acest aspect răspunde invitației formulate în acest sens în Declarația nr. 16 referitoare la articolul 225a din Tratatul CE [1], adoptată la semnarea Tratatului de la Nisa la 26 februarie 2001.(3) Ca urmare, ar trebui să fie adăugată Tribunalului de Primă Instanță o cameră jurisdicțională care, din punct de vedere instituțional și organizațional, va fi parte integrantă a instituției Curții de Justiție, ai cărei membri au statut similar celui al membrilor Tribunalului de Primă Instanță.(4) Este necesar să se atribuie acestei noi jurisdicții o denumire care să o diferențieze de completele sale sau de completele de judecată din cadrul Tribunalului de Primă Instanță.(5) Pentru a facilita înțelegerea sistemului jurisdicțional în ansamblu, ar trebui prevăzute într-o anexă la Statutul Curții de Justiție dispoziții referitoare la competențele, compunerea, organizarea și procedura camerei jurisdicționale.(6) Numărul judecătorilor ce constituie camera jurisdicțională ar trebui să fie adaptat la numărul cauzelor. Pentru de a facilita luarea deciziei Consiliului de numire a judecătorilor, ar trebui să se prevadă instituirea de către Consiliu a unui comitet consultativ independent care să verifice dacă sunt îndeplinite condițiile relevante de către candidaturile prezentate.(7) Camera jurisdicțională ar trebui să se pronunțe conform unei proceduri adaptate particularităților cauzelor care îi sunt înaintate, fiind examinate posibilitățile de soluționare pe cale amiabilă a litigiilor în orice fază a procedurii.(8) În conformitate cu articolul 225a al treilea paragraf din Tratatul CE și articolul 140b al treilea paragraf din Tratatul Euratom, hotărârile camerei jurisdicționale vor putea face obiectul unui recurs în fața Tribunalul de Primă Instanță, numai cu privire la chestiuni de drept, în aceleași condiții cu cele prevăzute pentru recursurile formulate în prezent în fața Curții de Justiție împotriva hotărârilor Tribunalului de Primă Instanță. Dispozițiile relevante din Statutul Curții de Justiție sunt reproduse în anexa la prezentul statut privind camera jurisdicțională, cu scopul de a evita trimiteri care ar dăuna înțelegerii dispozițiilor generale.(9) Este oportun să se prevadă, în prezenta decizie, dispoziții tranzitorii corespunzătoare, pentru ca această cameră jurisdicțională să-și poată exercita funcțiile din momentul constituirii sale,DECIDE:Articolul 1Tribunalului de Primă Instanță al Comunităților Europene îi este adăugată o cameră jurisdicțională competentă să se pronunțe în contenciosul funcției publice a Uniunii Europene, denumită în continuare "Tribunalul Funcției Publice al Uniunii Europene". Tribunalul Funcției Publice al Uniunii Europene are sediul pe lângă Tribunalul de Primă Instanță.Articolul 2Protocolul privind Statutul Curții de Justiție se modifică după cum urmează:1. se adaugă următorul titlu:"TITLUL IVaCAMERELE JURISDICȚIONALEArticolul 62aDispozițiile referitoare la competența, compunerea, organizarea și procedura camerelor jurisdicționale constituite în temeiul articolului 225a din Tratatul CE și al articolului 140b din Tratatul CEEA sunt stabilite în anexa la prezentul statut."2. Se adaugă anexa I, astfel cum a fost prevăzută în anexa la prezenta decizie.Articolul 3(1) Primul președinte al Tribunalului Funcției Publice al Uniunii Europene este numit pentru o perioadă de trei ani în aceleași condiții ca și judecătorii, cu excepția cazului în care Consiliul hotărăște să se aplice procedura prevăzută la articolul 4 alineatul (1) din anexa I la Statutul Curții de Justiție, astfel cum a fost prevăzută în anexa la prezenta decizie.(2) De îndată ce toți judecătorii Tribunalului Funcției Publice al Uniunii Europene au depus jurământul, președintele Consiliului desemnează, prin tragere la sorți, trei judecători din cadrul Tribunalului ale căror atribuții încetează, prin derogare de la articolul 2 al doilea paragraf prima teză din anexa I la Statutul Curții, la expirarea primilor trei ani ai mandatului.(3) Cauzele prevăzute la articolul 1 din anexa I la Statutul Curții de Justiție cu privire la care Tribunalul de Primă Instanță este sesizat la data la care articolul intră în vigoare, dar în care procedura scrisă prevăzută la articolul 52 din regulamentul de procedură al Tribunalului de Primă Instanță nu a fost încheiată încă, sunt înaintate Tribunalului Funcției Publice al Uniunii Europene.(4) Până la intrarea în vigoare a regulamentului său de procedură, Tribunalul Funcției Publice al Uniunii Europene aplică mutatis mutandis regulamentul de procedură al Tribunalului de Primă Instanță, cu excepția dispozițiilor referitoare la judecătorul unic.Articolul 4Prezenta decizie intră în vigoare în ziua următoare datei publicării în Jurnalul Oficial al Uniunii Europene, cu excepția articolului 1 din anexa I la Statutul Curții de Justiție, astfel cum este prevăzută în anexa la prezenta decizie.Articolul 1 din anexa I la Statutul Curții de Justiție intră în vigoare la data publicării în Jurnalul Oficial al Uniunii Europene a hotărârii președintelui Curții de Justiție prin care se ia act de constituirea legală a Tribunalului Funcției Publice al Uniunii Europene.Adoptată la Bruxelles, 2 noiembrie 2004.Pentru ConsiliuPreședinteleB. R. Bot[1] JO C 80, 10.3.2001, p. 80.--------------------------------------------------20041102ANEXĂ"20041102"ANEXA 1TRIBUNALUL FUNCȚIEI PUBLICE AL UNIUNII EUROPENEArticolul 1Tribunalul Funcției Publice al Uniunii Europene, denumit în continuare "Tribunalul Funcției Publice", exercită în primă instanță competențe în litigiile dintre Comunități și funcționarii acestora în temeiul articolului 236 din Tratatul CE și al articolului 152 din Tratatul CEEA, inclusiv în litigiile dintre orice organisme sau agenții și funcționarii acestora pentru care competența este atribuită Curții de Justiție.Articolul 2Tribunalul Funcției Publice este alcătuit din șapte judecători. La cererea Curții de Justiție, Consiliul, hotărând cu majoritate calificată, poate să mărească numărul de judecători.Judecătorii sunt numiți pentru o perioadă de șase ani. Judecătorii al căror mandat se încheie pot fi numiți din nou.Orice post vacant este completat prin numirea unui nou judecător pe o perioadă de șase ani.Articolul 3(1) Judecătorii sunt numiți de Consiliu, hotărând în conformitate cu articolul 225a al patrulea paragraf din Tratatul CE și cu articolul 140b al patrulea paragraf din Tratatul CEEA, după consultarea comitetului prevăzut de prezentul articol. La numirea judecătorilor, Consiliul asigură o componență cât mai echilibrată a tribunalului pe criteriul geografic cât mai extins posibil dintre resortisanții statelor membre și în ceea ce privește sistemele juridice naționale reprezentate.(2) Orice persoană care este cetățean al Uniunii Europene și îndeplinește condițiile prevăzute la articolul 225a al patrulea paragraf din Tratatul CE și la articolul 140b al patrulea paragraf din Tratatul CEEA își poate prezenta candidatura. Consiliul, hotărând cu majoritate calificată la recomandarea Curții, determină condițiile și modalitățile de depunere și de prelucrare a acestor candidaturi.(3) Se constituie un comitet alcătuit din șapte persoane selectate dintre foști membri ai Curții de Justiție și ai Tribunalului de Primă Instanță și dintre juriști recunoscuți pentru competențele lor. Desemnarea membrilor comitetului și normele de funcționare sunt determinate de Consiliu, hotărând cu majoritate calificată la recomandarea președintelui Curții de Justiție.(4) Comitetul își dă avizul asupra caracterului corespunzător al candidaților de a exercita funcția de judecător al Tribunalului Funcției Publice. Comitetul atașează avizului său o listă de candidați care dețin cea mai potrivită experiență de nivel înalt. O astfel de listă conține numele a cel puțin de două ori mai mulți candidați față de numărul judecătorilor ce urmează a fi numiți de Consiliu.Articolul 4(1) Judecătorii aleg dintre ei președintele Tribunalului Funcției Publice pentru un mandat de trei ani. Președintele poate fi reales.(2) Tribunalul Funcției Publice judecă în camere formate din trei judecători. În anumite cazuri prevăzute de regulamentul său de procedură, poate delibera în adunare plenară sau într-o cameră alcătuită din cinci judecători sau un singur judecător.(3) Președintele Tribunalului Funcției Publice prezidează plenul și camera formată din cinci judecători. Președinții camerelor formate din trei judecători sunt desemnați în condițiile precizate la alineatul (1). În cazul în care președintelui Tribunalului Funcției Publice i se repartizează o cameră formată din trei judecători, acesta prezidează această cameră.(4) Competențele plenului și cvorumul necesar, precum și compunerea camerelor și repartizarea cauzelor sunt reglementate prin regulamentul de procedură.Articolul 5Articolele 2-6, 14, 15, articolul 17 primul, al doilea și al cincilea paragraf, precum și articolul 18 din Statutul Curții de Justiție se aplică Tribunalului Funcției Publice și membrilor acestuia.Jurământul la care se face referire la articolul 2 din Statut este depus în fața Curții de Justiție, iar hotărârile prevăzute la articolele 3, 4 și 6 sunt adoptate de Curtea de Justiție, după consultarea Tribunalului Funcției Publice.Articolul 6(1) Tribunalul Funcției Publice este sprijinit de serviciile din cadrul Curții de Justiție și Tribunalului de Primă Instanță. Președintele Curții de Justiție sau, după caz, președintele Tribunalului de Primă Instanță stabilește, de comun acord cu președintele Tribunalului Funcției Publice, condițiile în care funcționarii și ceilalți agenți de pe lângă Curtea de Justiție sau Tribunalul de Primă Instanță își aduc contribuția la funcționarea Tribunalului Funcției Publice. Anumiți funcționari sau alți agenți sunt subordonați grefierului Tribunalului Funcției Publice, sub autoritatea președintelui Tribunalului menționat.(2) Tribunalul Funcției Publice numește grefierul și stabilește statutul acestuia. Articolul 3 al patrulea paragraf și articolele 10, 11 și 14 din Statutul Curții de Justiție se aplică grefierului Tribunalului.Articolul 7(1) Procedura în fața Tribunalului Funcției Publice este reglementată de titlul III din Statutul Curții de Justiție, cu excepția articolelor 22 și 23. În măsura în care este necesar, procedura este completată și detaliată în regulamentul de procedură.(2) Dispozițiile referitoare la regimul lingvistic al Tribunalului de Primă Instanță se aplică și Tribunalului Funcției Publice.(3) Faza scrisă a procedurii cuprinde prezentarea cererii și a întâmpinării, cu excepția cazului în care Tribunalul Funcției Publice hotărăște că este necesar un al doilea schimb de memorii scrise. Atunci când are loc un al doilea schimb de memorii, Tribunalul Funcției Publice poate, cu acordul părților, pronunța o hotărâre fără faza orală.(4) În toate etapele procedurii, inclusiv în momentul depunerii cererii, Tribunalul Funcției Publice poate examina posibilitățile unei soluționări pe cale amiabilă a litigiului și poate încerca facilitarea unei asemenea soluționări.(5) Tribunalul Funcției Publice se pronunță cu privire la cheltuielile de judecată. Sub rezerva dispozițiilor specifice din regulamentul de procedură, orice parte care cade în pretenții este obligată la plata cheltuielilor de judecată, în cazul în care se dispune în acest sens.Articolul 8(1) Atunci când o cerere sau un alt act de procedură adresat Tribunalului Funcției Publice este depus din greșeală la grefierul Curții de Justiție sau al Tribunalului de Primă Instanță, acesta va fi transmis de îndată de grefierul respectiv grefierului Tribunalului Funcției Publice. De asemenea, atunci când o cerere sau un alt act de procedură adresat Curții de Justiție sau Tribunalului de Primă Instanță este depus din greșeală la grefierul Tribunalului Funcției Publice, acesta va fi trimis de îndată de grefierul respectiv grefierului Curții de Justiție sau celui al Tribunalului de Primă Instanță.(2) Atunci când Tribunalul Funcției Publice constată că nu are competența să judece o acțiune care este de competența Curții de Justiție sau a Tribunalului de Primă Instanță, Tribunalul Funcției Publice trimite cauza Curții de Justiție sau Tribunalului de Primă Instanță. De asemenea, atunci când Curtea de Justiție sau Tribunalul de Primă Instanță constată că o cauză este de competența Tribunalului Funcției Publice, instanța sesizată trimite cauza Tribunalului Funcției Publice, care nu-și mai poate declina competența.(3) Atunci când Tribunalul Funcției Publice și Tribunalul de Primă Instanță sunt sesizate în cauze în care se ridică aceeași chestiune de interpretare sau în care este pusă în discuție validitatea aceluiași act, Tribunalul Funcției Publice, după audierea părților, poate suspenda procedura până la pronunțarea hotărârii de către Tribunalul de Primă Instanță.Atunci când Tribunalul Funcției Publice și Tribunalul de Primă Instanță sunt sesizate în cauze care au același obiect, Tribunalul Funcției Publice își declină competența, astfel încât Tribunalul de Primă Instanță să se poată pronunța în aceste cauze.Articolul 9Se poate formula recurs în fața Tribunalului de Primă Instanță în termen de două luni de la notificarea hotărârii atacate împotriva hotărârilor Tribunalului Funcției Publice care ăun capăt procedurii și a hotărârilor acestuia care soluționează parțial litigiul în fond sau care pun capăt unui incident de procedură referitoare la o excepție de necompetență sau de inadmisibilitate.Un asemenea recurs poate fi formulat de oricare dintre părți care cade, în tot sau în parte, în pretenții. Cu toate acestea, intervenienții, alții decât statele membre și instituțiile Comunităților, pot formula recurs numai atunci când hotărârea Tribunalului Funcției Publice îi afectează în mod direct.Articolul 10(1) Orice persoană a cărei cerere de intervenție a fost respinsă de Tribunalul Funcției Publice poate formula recurs la Tribunalul de Primă Instanță în termen de două săptămâni de la notificarea hotărârii de respingere a cererii.(2) Părțile la procedură pot formula recurs în fața Tribunalului de Primă Instanță împotriva hotărârilor Tribunalului Funcției Publice adoptate în temeiul articolului 242 sau 243 sau al articolului 256 al patrulea paragraf din Tratatul CE și al articolului 157 sau 158 sau al articolului 164 al treilea paragraf din Tratatul CEEA în termen de două luni de la notificarea acesteia.(3) Președintele Tribunalului de Primă Instanță poate să se pronunțe asupra recursurilor formulate în conformitate cu alineatele (1) și (2), conform unei proceduri sumare care derogă, după cum este necesar, de la unele dintre normele conținute în prezenta anexă și care va fi prevăzută de regulamentul de procedură al Tribunalului de Primă Instanță.Articolul 11(1) Un recurs în fața Tribunalului de Primă Instanță este limitat la chestiuni de drept. Acesta poate fi fondat pe lipsa de competență a Tribunalului Funcției Publice, pe încălcarea procedurii în fața tribunalului care aduce atingere intereselor părții în cauză, cât și pe încălcarea dreptului comunitar de către Tribunalul Funcției Publice.(2) Recursul nu poate privi numai cheltuielile de judecată sau partea obligată să le plătească.Articolul 12(1) Fără a aduce atingere articolelor 242 și 243 din Tratatul CE și articolelor 157 și 158 din Tratatul CEEA, recursul în fața Tribunalului de Primă Instanță nu are efect suspensiv.(2) În cazul unui recurs împotriva unei hotărâri a Tribunalului Funcției Publice, procedura în fața Tribunalului de Primă Instanță constă dintr-o fază scrisă și o fază orală. În conformitate cu condițiile prevăzute de regulamentul de procedură, Tribunalul de Primă Instanță poate, după audierea părților, renunța la faza orală.Articolul 13(1) Atunci când recursul este întemeiat, Tribunalul de Primă Instanță casează hotărârea Tribunalului Funcției Publice și se pronunță el însuși asupra litigiului. Acesta retrimite cauza Tribunalului Funcției Publice spre judecare în cazul în care litigiul nu este în stare de judecată.(2) Atunci când cauza este retrimisă Tribunalului Funcției Publice, acesta este ținut de dezlegarea dată chestiunilor de drept prin hotărârea Tribunalului de Primă Instanță.""--------------------------------------------------


title: 2007/666/CE: Decizia Comisiei din 9 octombrie 2007 privind numirea unui membru al Grupului european pentru etică în știință și în noile tehnologii pentru un al treilea mandat

text:
               16.10.2007

               RO

               Jurnalul Oficial al Uniunii Europene

               L 271/15

      DECIZIA COMISIEI

   din 9 octombrie 2007
   privind numirea unui membru al Grupului european pentru etică în știință și în noile tehnologii pentru un al treilea mandat
   (2007/666/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 2005/383/CE a Comisiei din 11 mai 2005 privind reînnoirea mandatului Grupului european pentru etică în știință și în noile tehnologii (EGE) (1),
   întrucât:

               (1)

               Domnul Carlo CASINI a demisionat din funcția de membru al EGE, ca urmare a numirii sale ca membru al Parlamentului European, prin scrisoarea din 12 iulie 2006.

               (2)

               Comisia a publicat ulterior o invitație la depunerea candidaturii pentru alegerea unui nou membru al Grupul european pentru etică în știință și în noile tehnologii, la 15 martie 2007, iar o comisie formată din cadre superioare ale Comisiei a evaluat candidaturile primite și a pregătit o listă scurtă de candidați în vederea luării unei decizii de către Comisie,

         DECIDE:
   Articolul 1
   Domnul Francesco D. BUSNELLI este numit în funcția de membru al EGE pe perioada mandatului prezent al EGE (2005-2009), pentru a-l înlocui pe domnul Carlo CASINI, fost membru al EGE.
   Articolul 2
   Mandatul noului membru al EGE intră în vigoare la data adoptării prezentei decizii.

      Adoptată la Bruxelles, 9 octombrie 2007.

            Pentru Comisie

         José Manuel BARROSO

            Președintele

      (1)  JO L 127, 20.5.2005, p. 17.